પ્રાચીન ઋષિમુનીઓ ના આધુનિક અનુંપાત્રો જેવા બાબાઓ, બધી જ કળા ઓ માં પારંગત છે . આજનો ‘બાબો’ કોઈ એક ધર્મ ગ્રંથ , કે ધર્મ પુરતો સીમિત નથી. અરે એ તો સંન્યાસી હોવા પ્રત્યે પણ સીમિત નથી . કોઈ પણ કળા શીખવા માટે બાબા પાસે જવું અનિવાર્ય બનતું જાય છે . અત્યારસુધી શીખવવામાં આવતું હતું કે શરૂઆત કરો , પ્રયત્નો કરો , મહેનત કરો , લગન રાખો અને સફળ થાઓ . હવે એવું નથી રહ્યું . શરૂઆત કરો , થાય તેટલા પ્રયત્ન કરો , અને સફળતા ના મળે તો સોલ્યુસન માટે પહોચી જાઓ બાબા પાસે . આધુનિક સમય ના દરેક પ્રોબ્લેમ નું અલ્ટીમેટ સોલ્યુસન એટલે ‘બાબા ‘. બાળકો નથી થતા ..? બાબા ઉપાય બતાવશે . કેટલાક કિસ્સાઓ માં તો બાબાઓ દ્વારા તન મન ધન થી મદદ થતી હોય છે . ધન જે તે સ્ત્રી ના ઘરવાળા ખર્ચશે , તન ની સેવા બાબા તરફથી , અને મન નું મોત જે તે સ્ત્રી નું . સાસુ-વહુ ના જગડા , ભાઈ-ભાઈ ની તકરાર , ભાગીદારી ની માથાકૂટ .... સોલ્યુસન ..! બાબા . નોકરી નથી મળતી ..? ધંધો નથી ચાલતો ..? માળો બાબા ને . પછી તમારો ધંધો ચાલે ન ચાલે ,બાબા નો ધંધો હીટ છે . પૈસા લઇ ને પણ , બે ચાર સુવાક્યો , સુફિયાની સલાહો , ભગવાન માં શ્રદ્ધા રાખવાની વાતો કરતા , વ્રત ઉપવાસ રાખવા ના ઉપાયો બતાવતા હતા ત્યાં સુધી ઠીક હતું . પણ ... કેટલાક નિર્મૂળ બાબાઓએ તો ‘છેલ્લે પાણીપુરી ક્યારે ખાધી હતી ?’ જેવા પ્રશ્નો પૂછી , અને ‘રાજધાની એક્સપ્રેસ માં સફર કરો ‘ જેવા ઉપાયો બતાવી ને હદ કરી નાખી છે . આવા બાબા ના દરબારો માં એન્ટર થતો માણસ વધુ કન્ફયુઝ થઇ ને બહાર આવે છે . વળી આવા પ્રશ્નો પૂછવા માટે હજારો રૂપિયા ની ફી વસુલાય છે .